China susține că nu furnizează arme niciunei părți în conflictul din Ucraina
Ministrul chinez al Apărării, Dong Jun, l-a asigurat vineri pe omologul său american Lloyd Austin că Beijingul nu furnizează arme niciunei părți implicate în conflictul din Ucraina, a declarat un purtător de cuvânt chinez în marja unei reuniuni în Singapore, transmite AFP.
„Ne-am respectat angajamentul de a nu furniza arme niciuneia dintre părțile implicate în conflict”, a declarat sursa citată.
Purtătorul de cuvânt a asigurat că Beijingul a „aplicat controale stricte asupra exportului de produse militare”.
Secretarul american al apărării, Lloyd Austin, și omologul său chinez Dong Jun au purtat vineri, la Singapore, rare discuții directe, cu speranța de a tempera diferențele dintre cele două mari puteri.
După aceste discuții, secretarul american al apărării, Lloyd Austin, a anunțat, potrivit Pentagonului, că Statele Unite și China vor relua comunicațiile telefonice militare „în următoarele luni”.
Austin „a reafirmat anunțul făcut de președintele (Joe) Biden și de președintele (chinez) Xi Jinping în noiembrie 2023, potrivit căruia cele două părți vor relua convorbirile telefonice la nivel de comandament în următoarele luni”. Secretarul apărării a salutat, de asemenea, planurile de convocare a unui grup de lucru pentru comunicarea în situații de criză cu China până la sfârșitul anului, potrivit unui comunicat al Pentagonului.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank